མཉམ་མེད་ཇོ་བོ་བོད་དུ་ཕེབས་ནས་བོད་འབངས་རྣམས་ལ་ཐུན་མོང་དུ་སྐྱབས་འགྲོ་དང་ལས་འབྲས་ཀྱི་རྣམ་གཞག་གི་ཆོས་རྣམས་རྒྱུན་དུ་བསྟན་པས།བོད་མི་རྣམས་ཀྱིས་ཇོ་བོའི་མཚན་ལ་ཡང་བླ་མ་སྐྱབས་འགྲོ་བ་དང་བླ་མ་ལས་འབྲས་པ་ཞེས་ཀྱང་འབོད།དེ་མིན་གདུལ་བྱ་དབང་རྣོན་གྱི་སློབ་མ་རྣམས་ལ་གཙོ་བོ་བྱང་ཆུབ་ཀྱི་སེམས་རྣམ་པ་གཉིས་སྒོམ་དགོས་པའི་རྒྱུ་།རྩ་བ་སུན་འབྱིན་གྱི་འགྲེལ་བ་འདི་ལུང་དང་རིག་པས་ཚར་བཅད་དང་།སྒོམ་པའི་ཕན་ཡོན།དེ་ཆོས་ཐམས་ཅད་ཀྱི་སྙིང་བོ་ཡིན་ཚུལ་སོགས་བསྟན་པ་ཇོ་བོས་མཛད་པའི་བསྟན་བཅོས་ཕལ་ཆེར་གྱི་ནང་དུ་ཡང་དང་ཡང་དུ་གསུངས་ཡོད།